《新春咏》
明代·唐胄

太平触处麦连歧，吹鬓东风又此期。深喜轮台丹诏早，不妨渭水钓竿迟。

漏梅泄柳窥天意，问舍求田敢自遗。把镜朝来还独笑，一春花鸟瘦添诗。

作者简介：广东琼山府城东厢攀丹村（今属海南省海口市琼山区国兴街道） 人，字平侯。弘治十五年进士。授户部主事，累迁户部侍郎。世宗欲攻安南，胄极言不可。嘉靖十七年，世宗欲祀生父献皇帝明堂，配上帝，胄抗疏，力言其非。下诏狱，削籍归。